Crimă în Sibiu. Un bărbat a fost tranșat și aruncat în râu în saci menajeri.
Un bărbat, care era căutat în Cibin, a fost omorât în bătaie. A doua zi, ar fi fost tranșat și aruncat în râu în saci menajeri. Suspectul este reținut.
Conform procurolui şef secţie Ruginosu Mihaela de la Parchetul de pe lângă Tribunalul Sibiu, anchetatorii s-au sesizat din oficiu, iar din cercetări a reieșit că, în 16 februarie a.c., un bărbat în vârstă de 72 ani a dispărut de acasă.Investigaţiile au arătat că acesta şi-a vizitat un prieten, un bărbat în vârstă de 58 ani, iar pe fondul consumului de alcool între cei doi s-a iscat un conflict în noaptea de 16 spre 17 februarie."Victima a fost lovită de autor probabil cu un cuţit şi alte corpuri dure, din autopsie rezultând că a decedat ca urmare a hemoragiei interne şi externe. Autorul a lăsat cadavrul în locuinţa sa până a doua zi când l-a tranşat în mai multe bucăţi, le-a ambalat în saci menajeri şi le-a aruncat în râul Cibin în noaptea de 17 spre 18 februarie", arată sursa citată.Joi, suspectul i-a dus pe anchetatori la locul unde a aruncat părţile din cadavru.Suspectul a fost reținut pentru omor şi profanare de cadavre, urmând ca judecătorului să i se ceară arestarea preventivă a acestuia pentru 30 de zile.Bărbatul dispărut de acasă a fost căutat, joi, de mai multe echipaje de la ISU și Poliție în râul Cibin, din Sibiu.